Sekolah Menengah Kebangsaan Alang Iskandar

Sekolah Menengah Kebangsaan Alang Iskandar atau nama ringkasnya SMK Alang Iskandar, merupakan sebuah Sekolah menengah kebangsaan yang terletak di Jalan Kurau. Pada 2009, Sekolah Menengah Kebangsaan Alang Iskandar memiliki 457 pelajar lelaki dan 534 pelajar perempuan, menjadikan jumlah keseluruhan murid seramai 991 orang. Ia mempunyai seramai 94 orang guru.2009 Sejarah SMK Alang Iskandar dibangunkan pada tahun 1969 dengan nama asalnya Sekolah Menengah Kebangsaan Bagan Serai. Pada 5hb September namanya ditukar kepada Sekolah Menengah Alang Iskandar sempena nama ayahanda Sultan Idris Murshidul Azam Shah Sultan Idris Shah I ibni Raja Bendahara Alang Iskandar iaitu Raja Alang Iskandar. Perasmian nama baru ini telah disempurnakan oleh Paduka Seri Sultan Idris Shah sendiri bersama-sama dengan perasmian bangunan tambahan. Encik Ahmad Suffian bin Hj Arshad telah dilantik sebagai Pemangku Pengetua sebaik sahaja sekolah ini mula digunakan pada tahun 1970. Pada ketika itu bilangan guru adalah 28 orang manakala bilangan murid Tingkatan 1 hingga Tingkatan 5 adalah 644 orang. Pada tahun 1980 kelas Tingkatan 6 aliran sasteras telah diwujudkan. Pada tahun 1989 kelas Tingkatan 6 Sains telah diwujudkan. Namun kelas Tingkatan 6 Sains ini dimansuhkan bermula pada tahun 1994 kerana kekurangan pelajar. Sekolah ini menawarkan dua sesi pengajian iaitu Sesi Pagi dan Sesi Petang. Pada tahun 2011 jumlah kemasukan pelajar adalah lebih kurang 1200 orang. Pencapaian Terkenal dengan kehebatan pasukan nasyid (Soutul Iman) dan pantun di bawah kelolaan Ustazah Aimah dan Cikgu Saripah. Alamat Sekolah Menengah Kebangsaan Alang Iskandar Jalan Kurau 34300, Bagan Serai Negeri Perak, Malaysia Telefon = 6057210346 Faks = 6057216970 Pautan luar